MESTNA OBČINA MURSKA SOBOTA, Kardoševa ulica 2, 9000 Murska Sobota , matična številka:___________, ID za DDV: SI_____________, ki jo za zastopa ____________ (v nadaljevanju: mestna občina)

In

Ime in priimek, naslov, davčna št. _____________,
(v nadaljevanju: prejemnik)

skleneta

POGODBO 
o subvencioniranju reševanja stanovanjskega problema mladim in mladim družinam v Mestni občini Murska Sobota v letu 2022

1. člen
Pogodbeni stranki uvodoma ugotavljata:
- da je predmet te pogodbe dodelitev pomoči iz naslova subvencij mladim in mladim družinam v Mestni občini Murska Sobota za prvo reševanje stanovanjskega vprašanja z gradnjo ali nakupom enostanovanjske stavbe oziroma posameznega stanovanja v večstanovanjski stavbi ali pridobitvijo lastninske oziroma solastninske pravice na posameznem delu stavbe, na območju Mestne občine Murska Sobota ,
- da se pomoč dodeljuje v skladu s Pravilnikom o subvencijah mladim in mladim družinam za prvo reševanju stanovanjskega vprašanja v Mestni občini Murska Sobota (Uradni list RS, št. 202/2021; v nadaljevanju Pravilnik),
- da je mestna občina objavila javni razpis za subvencioniranje reševanja stanovanjskega problema mladim in mladim družinam v Mestni občini Murska Sobota v letu 2022 (Uradni list RS, št.____; v nadaljevanju javni razpis), na katerega se je prejemnik prijavil,
- da je bila prejemniku izdana odločba št.___dne___, s katero mu je bila odobrena subvencija v višini_______EUR.

2. člen

Prejemnik se zavezuje, da bo subvencijo koristil v skladu z opisom vsebine prijave na javni razpis.

Mestna občina bo nakazala odobreno subvencijo v višini _________ EUR na račun prejemnika____________________.

3. člen

Sredstva iz drugega odstavka 2. člena te pogodbe bodo nakazana iz proračunske postavke 16052001 »Reševanje stanovanjske problematike mladih«, v roku 30 dni po pravnomočnosti odločbe, s katero mu je bila subvencija dodeljena, pod pogojem, da je pogodba na strani upravičenca podpisana.


4. Člen

*Prejemnik subvencije se obvezuje:
· da bo v roku treh let (oziroma v roku petih let v primeru izkazanih objektivnih okoliščin na katere sam nisem mogel vplivati) od datuma prejema subvencije prijavil stalno prebivališče sebe ter vseh svojih družinskih članov na naslovu, kjer nepremičnina leži, 
· da nepremičnine, ki je bila predmet subvencioniranja ne bo odtujil najmanj pet let po pridobitvi uporabnega dovoljenja in
· da bo v na podlagi predhodnega pisnega poziva s strani Mestne občine Murska Sobota posredoval pisno obvestilo s predloženimi dokazili o izpolnjevanju zahtev iz prejšnjih alinej.

V nasprotnem primeru je dolžan subvencijo vrniti skupaj z obrestmi, ki začnejo teči z dnem nakazila.
*V primeru gradnje
5. Člen

**Prejemnik subvencije se obvezuje:
· da bo v roku šestih mesecev od datuma prejema subvencije prijavil stalno prebivališče sebe ter vseh svojih družinskih članov na naslovu, kjer nepremičnina leži,
· da nepremičnine, ki je bila predmet subvencioniranja ne bo odtujil najmanj osem let po prejemu subvencije,
· da bo v na podlagi predhodnega pisnega poziva s strani Mestne občine Murska Sobota posredoval pisno obvestilo s predloženimi dokazili o izpolnjevanju zahtev iz prejšnjih alinej.

V nasprotnem primeru je dolžan subvencijo vrniti skupaj z obrestmi, ki začnejo teči z dnem nakazila.
**V primeru nakupa ali pridobitve lastninske pravice na stanovanju v večstanovanjski stavbi ali posameznem delu stavbe


6. člen

Prejemnik je dolžan vrniti sredstva prejeta po tej pogodbi skupaj z zakonitimi zamudnimi obrestmi, ki začnejo teči z dnem nakazila, če se ugotovi, da:
– je bila subvencija dodeljena na podlagi navedbe neresničnih podatkov ali,
– je upravičenec prejel sredstva v nasprotju z določbami tega pravilnika ali,
– je prejemnik subvencije kršil določila pogodbe.

Prejemnik je dolžan vrniti prejeta sredstva v roku 15 dni od prejema zahtevka za vračilo sredstev.
Če prejemnik ne vrne sredstev v postavljenem roku, se izvede postopek izterjave.


7. člen

Pogodbeni stranki se dogovorita, da je sestavni del te pogodbe naslednja protikorupcijska klavzula: 
pogodba, pri kateri kdo v imenu in na račun druge pogodbene stranke, predstavniku ali posredniku organa ali organizacije iz javnega sektorja obljubi, ponudi ali da kakšno nedovoljeno korist za:
· pridobitev posla ali,
· za sklenitev posla pod ugodnejšimi pogoji ali,
· za opustitev dolžnega nadzora nad izvajanjem pogodbenih obveznosti ali
· za drugo ravnanje ali opustitev, s katerim je organu ali organizaciji iz javnega sektorja povzročena škoda ali je omogočena pridobitev nedovoljene koristi predstavniku organa, posredniku organa ali organizacije iz javnega sektorja, drugi pogodbeni stranki ali njenemu predstavniku, zastopniku, posredniku,
je nična.

8. člen

Pogodbeni stranki se zavezujeta k varovanju osebnih podatkov in poslovnih skrivnosti v skladu z vsakokratno veljavnim predpisom, ki ureja varstvo osebnih podatkov in poslovnih skrivnosti, in sicer z Uredbo EU 2016/679 Evropskega parlamenta in Sveta z dne 27. aprila 2016 o varstvu posameznikov pri obdelavi osebnih podatkov in prostem pretoku takih podatkov ter o razveljavitvi Direktive 95/46/ES-Uredba GDPR (Uradni list Evropske unije z dne 4.5.2016), Zakonom o varstvu osebnih podatkov (Uradni list RS, št. 94/07 – uradno prečiščeno besedilo in 177/20) in Zakonom o gospodarskih družbah (Uradni list RS, št. 65/09 – uradno prečiščeno besedilo, 33/11, 91/11, 32/12, 57/12, 44/13 – odl. US, 82/13, 55/15, 15/17, 22/19 – ZPosS, 158/20 – ZIntPK-C in 18/21).
Mestna občina se zavezuje, da bo pri izvajanju določil te pogodbe v celoti spoštoval določila veljavnih predpisov iz področja varovanja osebnih podatkov, ne glede na to, ali se bo z osebnimi podatki seznanil pri sebi kot obdelovalcu ali pri neposrednem opravljanju storitve, preko pisne dokumentacije ali na kakršenkoli drug način. Vsaka oseba , ki bo pri mestni občini zbirala, obdelovala ali kako drugače dostopala do osebnih podatkov mora prodajalki predhodno predložiti podpisano izjavo o varovanju osebnih podatkov

9. člen

Morebitne spore v zvezi s to pogodbo rešujeta stranki sporazumno, sicer pa pristojno sodišče v Murski Soboti.

10. člen

Vse spremembe in dopolnitve te pogodbe se dogovorijo v obliki pisnih dodatkov.

11. člen

Pogodba je sestavljena v 2 (dveh) izvodih, od katerih prejme vsaka pogodbena stranka po en izvod.


Številka: 
Datum:   

 PREJEMNIK                                                                        Mestna občina Murska Sobota
                                                                                            Podžupan

Vzorec pogodbe


                                          v začasnem opravljanju funkcije župana
                                                                                                         Zoran HOBLAJ, univ. dipl. prav.



 
